**Üröm Község Önkormányzat Képviselő-testületének**

**13/2020. (09.10.) önkormányzati rendelete**

**a többször módosított 12/2014(VI.27) számú önkormányzati rendelete a közösségi együttélés szabályairól, valamint ezek elmulasztásának jogkövetkezményeiről**

**módosításáról.**

Üröm Község Önkormányzat Képviselő-testülete az Alaptörvény 32. cikk (1) bekezdés a.) pontjában, valamint a Magyarország helyi önkormányzatairól szóló 2011. évi CLXXXIX. törvény 8.§.(2).bek,143.§.(4).bekezdés d.) pontjában kapott felhatalmazás alapján a közösségi együttélés alapvető szabályairól, ezek elmulasztásának jogkövetkezményeiről a következőket rendeli el:

**1. §**

A R. új 3/A paragrafussal egészül ki.

3/A.§.

Az ingatlanok tisztántartása

1. Az egyes ingatlanok tisztántartásáról az ingatlan tulajdonosa köteles gondoskodni
2. Az ingatlanon levő növényzetet az ingatlan tulajdonos rendszeres köteles gondozni.
3. Az ingatlan tulajdonos köteles gondoskodni a növény-egészségügyi szabályok betartásáról.
4. Az ingatlan gyomosodását meg kell akadályozni, a gyomokat rendszeresen, olyan sűrűséggel kell irtani, hogy a gyomnövények szármagassága a 20 cm-t ne haladja meg és azok magvakat ne tudjanak nevelni.
5. Az ingatlanon levő pázsitot és gyepet olyan sűrűn kell nyírni(kaszálni) hogy annak szálmagassága a 20 cm-t ne haladja meg.

**2. §**

A R.10.§. helyébe az alábbi rendelkezés lép

Az e rendelet hatálya alá tartozó eljárások során az általános közigazgatási rendtartásról szóló 2016.évi CL törvény (a továbbiakban Ákr.) rendelkezéseit kell alkalmazni, az e rendeletben meghatározott eltérésekkel.

**3.§.**

(1) E rendelet a 2020.október 01.napján hatályba és az azt követő napon hatályát veszti.

(2) E rendelet rendelkezéseit a folyamatban lévő eljárásokban is alkalmazni kell.

Üröm, 2020. szeptember 09.

Laboda Gábor Szabóné dr. Bartholomaei Krisztina

polgármester jegyző

Az önkormányzat Szervezeti és Működési Szabályzatának 41. § (4) bekezdése alapján kihirdetve és kifüggesztve:

2020. szeptember 10

 Szabóné dr. Bartholomaei Krisztina

 Jegyző